เปิด 8 หุ้นราคาแลกการ์ด ชู TU อัพไซด์สูงลิ่ว 35%
โบรกคัด 8 หุ้นราคา "แลกการ์ด" จากก่อนหน้านี้ราคาปรับตัวลดลงมาอย่างต่อเนื่อง พร้อมชู TU-SAPPE-IVL-TLI อัพไซด์สูงลิ่วเกิน 30%
โบรกคัด 8 หุ้นราคา "แลกการ์ด" จากก่อนหน้านี้ราคาปรับตัวลดลงมาอย่างต่อเนื่อง พร้อมชู TU-SAPPE-IVL-TLI อัพไซด์สูงลิ่วเกิน 30%
10 ธ.ค. 2565

บริษัทหลักทรัพย์ ซีจีเอส-ซีไอเอ็มบี (ประเทศไทย) ระบุในบทวิเคราะห์ แนะนำลงทุนหุ้น value play หรือหุ้นที่ยังมีราคาถูก มีอัพไซด์สูงที่น่าสนใจจากฐานข้อมูลของ Bloomberg consensus โดยใช้เกณฑ์ 1) มีอัพไซด์เกินกว่า 20% จากราคาเป้าหมายเฉลี่ยของ Bloomberg consensus 2) นักวิเคราะห์ส่วนใหญ่ให้คำแนะนำ ซื้อ และ 3) ราคาหุ้นปัจจุบันต่ำกว่าหรือใกล้เคียงราคาเป้าหมายต่ำสุดที่นักวิเคราะห์ให้ไว้ เราจะได้หุ้นที่น่าสนใจ
ประกอบไปด้วยบริษัท ไทยยูเนี่ยน กรุ๊ป จำกัด (มหาชน) หรือ TU มี upside ราว 34% จากราคาเป้าหมายเฉลี่ยที่ 22.74 บาท, บริษัท เซ็ปเป้ จำกัด (มหาชน) หรือ SAPPE มี upside ราว 32% จากราคาเป้าหมายเฉลี่ยที่ 53.80 บาท, บริษัท อินโดรามา เวนเจอร์ส จำกัด (มหาชน) หรือ IVL มี upside ราว 31% จากราคาเป้าหมายเฉลี่ยที่ 53.73 บาท
รวมถึง บริษัท ไทยประกันชีวิต จำกัด (มหาชน) หรือ TLI มี upside ราว 30% จากราคาเป้าหมายเฉลี่ยที่ 19.64 บาท, บริษัท เอพี (ไทยแลนด์) จำกัด (มหาชน) หรือ AP มี upside ราว 27% จากราคาเป้าหมายเฉลี่ยที่ 13.87 บาท, ธนาคารเกียรตินาคินภัทร จำกัด (มหาชน) หรือ KKP มี upside ราว 24% จากราคาเป้าหมายเฉลี่ยที่ 86.86 บาท, บริษัท บริทาเนีย จำกัด (มหาชน) หรือ BRI มี upside ราว 23% จากราคาเป้าหมายเฉลี่ยที่ 12.82 บาท และบริษัท ไมเนอร์ อินเตอร์เนชั่นแนล จำกัด (มหาชน) หรือ MINT มี upside ราว 20% จากราคาเป้าหมายเฉลี่ยที่ 36.57 บาท

สำหรับประเด็นที่ต้องติดตามในสัปดาห์หน้า ได้แก่
13 ธ.ค. : สหรัฐประกาศตัวเลข CPI YoY เดือน พ.ย. จากเดือนก่อนหน้าที่ 7.7%
13-14 ธ.ค. : การประชุมธนาคารกลางสหรัฐ (FED) ประกาศอัตราดอกเบี้ยนโยบาย โดยตลาดคาดปรับขึ้นอัตราดอกเบี้ย 0.50% เป็น 4.50%
15 ธ.ค. : จีนประกาศตัวเลข Industrial Production YoY เดือน พ.ย. จากเดือนก่อนหน้าที่ 5.0%
15 ธ.ค. : การประชุมธนาคารกลางยุโรป (ECB) ประกาศอัตราดอกเบี้ยนโยบาย โดยตลาดคาดขึ้นดอกเบี้ย 0.50%
15 ธ.ค. : สหรัฐประกาศตัวเลข Empire Manufacturing เดือน ธ.ค. จากเดือนก่อนหน้าที่ 4.5
16 ธ.ค. : FTSE Rebalancing มีผลบังคับใช้ ณ ราคาปิด โดยเพิ่ม AWC และถอด JTS ออกจาก FTSE Large cap. และเพิ่ม JTS RAM TLI เข้า FTSE Mid Cap. (ถอด AWC BTSGIF TFFIF ออก)